**SAJÓSZÖGED KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**…/2016.(…….) önkormányzati rendelete**

**a helyi adókról szóló**

**13/2013. (XI.29.) önkormányzati rendelet módosításáról**

Sajószöged Községi Önkormányzat Képviselő-testülete a helyi adókról szóló 1990. évi C. törvény 1.§-ában, valamint a 5. és 6. §-aiban kapott felhatalmazás alapján, Magyarország Alaptörvénye 32. cikk (1) bekezdés h) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörébe eljárva a Pénzügyi-Ügyrendi Bizottság véleményének kikérésével a helyi adókról a következőket rendeli el:

1.§ A helyi adókról szóló 13/2013.(XI.29.) önkormányzati rendelet 4.§-a helyébe a következő rendelkezés lép:

„4.§ (1) Az adó alapja a telek m2-ben számított területe

(2) Az adó mértéke:

a) I. övezetben 100 Ft/m2

b) II. övezetben 150 Ft/m2

c) III. övezetben 200 Ft/m2.

(3) Övezeti besorolások:

a) I. övezetbe tartozik a Vállalkozói Park,

b) II. övezetbe tartozik Sajószöged község belterülete a Vállalkozói Park kivételével,

c) III. övezetbe tartozik Sajószöged község külterülete.”

2.§ Ez a rendelet 2017. január 01. napján lép hatályba és a hatályba lépését követő napon hatályát veszti.

dr. Boros István sk. dr. Gulyás Mihály sk.

címzetes főjegyző polgármester